Sabtu

Hari Sabtu () merupakan hari ketujuh dan terakhir dalam seminggu selepas hari Jumaat dan sebelum hari Ahad.

Nama hari ini diserapkan dari Bahasa Arab iaitu  yawm as-sabt.

Kepentingan

Dalam agama 
Orang Yahudi khususnya menjadikan hari Sabtu sebagai Shabbat di mana umat ini diberikan peluang istirahat dan berhenti bekerja seketika untuk beribadat memperingati penceritaan dalam Taurat di mana dipercayai adanya jeda selepas Tuhan mereka menciptakan segala isi bumi; orang Yahudi percaya bahawa perhitungan hari Sabat tiap minggu ini tidak pernah terputus sejak dunia diciptakan. Ramai dari umat ini pergi ke sinagog atas tujuan utama ini. Kepentingan hari ini dalam anutan Yahudi turut diterapkan dalam masyarakat moden di tempat-tempat bermajoriti umat ini seperti Israel yang menjadikan ia suatu cuti am.

Seberapa mazhab Kristian Protestan turut mengekalkan hari ini sebagai hari tumpuan mereka beribadah besar berbanding hari Ahad termasuk Gereja Jesus Benar, Saksi-saksi Jehovah, Seventh-Day Adventist dan Gereja Ortodoks Habsyi Tewahedo.

Keutamaan setempat lain 
Dalam kebanyakan negeri di Malaysia, hari Sabtu ialah hari cuti mingguan bersama-sama hari Ahad. Sambutan hari lahir Yang Di-Pertuan Agong Malaysia adalah pada Sabtu pertama dalam bulan Jun.

Negara-negara Australia dan New Zealand menjadikan hari ini sebagai waktu dilangsungkan pilihan raya untuk rakyat kedua-dua negara ini.

Liga-liga bola sepak United Kingdom sering mengadakan perlawanan peringkat setempat pada hari ini.

Rujukan 

Hari-hari dalam seminggu